[{"text_idx": "#000000", "text": "Beth Sy \u2018mlaen yng Nghastell Caeriw"}, {"text_idx": "#000003", "text": "Y Broses o Wneud Cais"}, {"text_idx": "#000006", "text": "Llyfrgell yr Archwiliad: Dogfennau Craidd"}, {"text_idx": "#000014", "text": "Gerald De Windsor a\u2019r Dywysoges Nest"}, {"text_idx": "#000019", "text": "Diogelwch yn yr awyr agored"}, {"text_idx": "#000026", "text": "Adar sy\u2019n Ymweld dros y Gaeaf"}, {"text_idx": "#000027", "text": "Sir Benfro yn yr Oes Haearn"}, {"text_idx": "#000029", "text": "Codiad yn Lefel y Mo\u0302r"}, {"text_idx": "#000032", "text": "Newid Hinsawdd a Hawliau Plant"}, {"text_idx": "#000041", "text": "Darganfyddwch y gwir am y lleidr pen ffordd chwedlonol hwn ar helfa drysor o amgylch y Castell \u2013 gan chwilio am y trysor y mae wedi ei guddio! Dewch o hyd i\u2019r cyfan i dderbyn eich gwobr!"}, {"text_idx": "#000043", "text": "\u00a32 y plentyn yn ogystal a\u0302 tha\u0302l mynediad arferol."}, {"text_idx": "#000045", "text": "Mwynhewch ddiwrnod yn llawn i\u2019r ymylon o hwyl canoloesol i bob oed. Yn ogystal ag arddangos eich sgiliau fel Marchog yn ein llwybr Maes Profi AM DDIM, bydd digonedd o weithgareddau eraill i ysweiniaid ifanc eu mwynhau!"}, {"text_idx": "#000046", "text": "Dysgwch bopeth na glywoch chi amdano mewn gwersi hanes! Straeon gwaedlyd, hanesion dychrynllyd ac adroddiadau ffiaidd am fywyd yn y castell mewn sgwrs ryngweithiol, hwyliog ar gyfer y genhedlaeth iau."}, {"text_idx": "#000047", "text": "Yn gynwysedig AM DDIM yn y ta\u0302l mynediad arferol. Rhaid i blant gael eu hebrwng gan oedolyn."}, {"text_idx": "#000048", "text": "Ymunwch a\u0302\u2019n Hysgol Marchogion hwyliog RHAD AC AM DDIM; cewch ddysgu sgiliau cleddyfa a sut i ddychryn y gelyn! Os byddwch yn llwyddiannus, cewch eich urddo\u2019n un o amddiffynwyr Castell Caeriw!"}, {"text_idx": "#000050", "text": "Dewch i wella eich sgiliau bwa gyda Rhoi tro ar Saethyddiaeth! Rhaid i blant gael eu hebrwng gan oedolyn."}, {"text_idx": "#000051", "text": "Ta\u0302l mynediad arferol, a chodir ta\u0302l ychwanegol am sesiwn saethyddiaeth. Talwch arian parod i\u2019r saethyddion neu talwch gyda cherdyn yn Siop y Castell."}, {"text_idx": "#000052", "text": "3pm Arwr neu Leidr Pen Ffordd?"}, {"text_idx": "#000053", "text": "Os ydych wedi cwblhau llwybr yr helfa drysor efallai yr hoffech wybod mwy am Twm Sio\u0302n Cati, y Robin Hood Cymreig! Crwydrai\u2019r Cymro anfad heolydd Cymru ar ddiwedd y 18fed ganrif, gan ddwyn oddi wrth y cyfoethog ond, mae\u2019n debyg, anghofio\u2019r rhan am roi i\u2019r tlawd! Ymunwch a\u0302\u2019r sesiwn ryngweithiol, hwyliog hon, gyda digon o ryngweithio ar gyfer y teulu cyfan. Dysgwch y gwir am y Cymro chwedlonol hwn \u2013 oedd e\u2019n arwr mewn gwirionedd neu\u2019n ddim ond lleidr pen ffordd ysgeler?!"}, {"text_idx": "#000054", "text": "yn antur adrodd stori ryngweithiol!"}, {"text_idx": "#000055", "text": "Bydd y sioe theatr ryngweithiol hon yn eich cludo i fyd o le\u0302n werin a storia\u0302u tylwyth teg, lle mae angenfilod a hud a lledrith yn wirioneddol. Bydd yn rhaid i\u2019r gynulleidfa helpu ein Dewin i ddod o hyd i Seliau cyfriniol yr Elfennau ac atal y wrach ddrwg Baba Yaga.\nYn seiliedig ar y llyfrau llwyddiannus Storymaster\u2019s Tales, ac yn uniongyrchol o\u2019i gwobrau dwy flynedd Tripadvisors Travellers Choice, mae\u2019r sioe hon yn Newydd Sbon i Gastell Caeriw.\nMae\u2019r sioe yn para tua 40 munud. Tocynnau wedi\u2019u cyfyngu i dim ond Pum deg.\nBydd hyn yn digwydd y tu allan, ond y tu mewn i\u2019r Neuadd os bydd tywydd garw.\nAddas i 6 oed ac i fyny. Rhaid i bob plentyn fod yng nghwmni oedolyn sy\u2019n talu.\n*Sylwer nad oes gan y Neuadd fynediad i\u2019r anabl."}, {"text_idx": "#000056", "text": "Sylwer: mae hwn yn ddigwyddiad a drefnir gan gwmni allanol felly mae\u2019r ta\u0302l mynediad i Gastell Caeriw yn daladwy hefyd."}, {"text_idx": "#000057", "text": "Bob dydd (ac eithrio dyddiau Sadwrn) o 23 Gorffennaf \u2013 1 Medi am 10.30am (ac eithrio 27 a 28 Awst)"}, {"text_idx": "#000059", "text": "Dewch a\u0302\u2019ch cyfaill bach blewog i Gaeriw am y dydd! Cymerwch ran AM DDIM mewn sioe gw\u0302n hwyliog; wnewch chi ennill yr adran \u2018Trafodwr Iau Gorau\u2019 neu\u2019r adran \u2018Edrych debycaf i\u2019w berchennog\u2019?! Rhowch dro ar y cwrs rhwystrau i gw\u0302n neu\u2019r cythriad cw\u0302n, ac ymlwybrwch trwy\u2019r stondinau\u2019n llawn danteithion ar gyfer cw\u0302n (a phobl hefyd!). Bydd pob cynffon yn siglo wrth ichi fynd am dro o amgylch Llyn y Felin a mwynhau\u2019r \u2018llwybr tebyg at ei debyg\u2019 doniol ar y ffordd!"}, {"text_idx": "#000060", "text": "Ta\u0302l mynediad arferol a tha\u0302l bychan ychwanegol, ARIAN PAROD, am rai gweithgareddau."}, {"text_idx": "#000063", "text": "Cyfle unigryw i archwilio hanes cyfoethog Sir Benfro a dysgu am y darganfyddiadau archeolegol sydd wedi llunio\u2019r ardal dros y canrifoedd. Caiff ymwelwyr gyfle i archwilio ystod eang o arteffactau a chasgliadau yn ogystal a\u0302 sgwrsio gydag arbenigwyr a selogion o amrywiol feysydd. Gyda gweithgareddau archeoleg ymarferol ar gyfer y plant, gemau, cyflwyniadau, Ysgol Marchogion a Rhoi Tro ar Saethyddiaeth, mae\u2019n ddiwrnod i bawb sydd a\u0302 diddordeb mewn hanes ac archeoleg."}, {"text_idx": "#000065", "text": "Diwrnod i blant ifanc gymryd rheolaeth o\u2019r Castell! Dewch ag oedolyn gyda chi i fwynhau diwrnod yn llawn gweithgareddau hwyliog i\u2019r teulu cyfan, gyda\u2019r ffocws ar blant dan 6 oed ond sy\u2019n berffaith i bob oed. Yn cynnwys cornel anifeiliaid, gemau traddodiadol, creu swigod anferth, helfa drysor, saethyddiaeth, adrodd straeon, celf a chrefft a LLAWER mwy!"}, {"text_idx": "#000066", "text": "Ta\u0302l mynediad arferol yn ogystal a\u0302 tha\u0302l ARIAN PAROD bychan am rhai o\u2019r gweithgareddau."}, {"text_idx": "#000068", "text": "Ymunwch a\u0302 Gw\u0302yl Cyfeillion Tylwyth Teg y Goedwig a dathlu llawenydd yr haf trwy ddawnsio, cerddoriaeth a chreu crefftau. Mae\u2019r tylwyth teg yn paratoi\u2019r goedwig ar gyfer y Ddawns Ganol Haf ac maen nhw angen eich help chi i ddod o hyd i greaduriaid y goedwig a gofalu am y blodau hardd. Bydd gennym 3 gweithdy hwyliog a gynhelir ar wahanol adegau o\u2019r dydd i\u2019r teulu cyfan eu mwynhau."}, {"text_idx": "#000070", "text": "Mae\u2019r gweithdy hwn wedi ei greu i gyflwyno llawenydd cerddoriaeth a dawns i chi a\u2019ch plentyn. Awr ryngweithiol o hwyl hafaidd sy\u2019n archwilio\u2019r goedwig gan ddefnyddio offerynnau cerdd a chreaduriaid y goedwig."}, {"text_idx": "#000072", "text": "Ymunwch a\u0302\u2019r tylwyth teg ar eu taith trwy\u2019r goedwig i baratoi ar gyfer y Ddawns Ganol Haf. Gallwch edrych ymlaen at gemau rhyngweithiol, dawnsio a pherfformiad dawns byr gan y tylwyth teg eu hunain. Bydd y gweithdy hwyliog hwn yn cael y teulu cyfan ar eu traed i ddawnsio a chanu."}, {"text_idx": "#000075", "text": "\u00a35 y plentyn, y gweithdy, yn ogystal a\u0302 tha\u0302l mynediad arferol y castell, dylech gyrraedd 10 munud cyn y sesiwn."}, {"text_idx": "#000076", "text": "Penwythnos o Arfau a Rhyfela"}, {"text_idx": "#000078", "text": "Ymunwch a\u0302 phenwythnos gw\u0302yl y banc llawn hanes byw, arfau a rhyfela, wrth i Historia Normannis fynd a\u0302 Chastell Caeriw yn o\u0302l i\u2019r 12fed ganrif! Yn cynnwys gwersyll Canoloesol sy\u2019n arddangos sgiliau traddodiadol, arddangosfeydd syfrdanol o ymladd ac arfau a Rhoi Cynnig ar Saethyddiaeth."}, {"text_idx": "#000079", "text": "Penwythnos wedi\u2019i gynnwys AM DDIM gyda ffi mynediad arferol y Castell. Ta\u0302l bach am rai gweithgareddau."}, {"text_idx": "#000082", "text": "Cyfle i glywed rhai o gyfrinachau adeiladu\u2019r castell ar y daith rad ac am ddim hon. Dysgwch am dechnegau adeiladu hynafol a nodweddion pensaerni\u0308ol cudd."}, {"text_idx": "#000083", "text": "Wedi ei gynnwys AM DDIM yn y ta\u0302l mynediad arferol."}, {"text_idx": "#000085", "text": "Ymunwch a\u0302 thaith dywysedig am ddim o amgylch ein gardd perlysiau. Bydd ein tywysydd gwybodus yn eich cyflwyno i\u2019n gwelyau o berlysiau coginio, lliwio, meddyginiaethol a phersawrus gyda gwybodaeth ryfeddol am eu defnydd trwy hanes."}, {"text_idx": "#000087", "text": "Dysgwch am ochr dywyllach bywyd y Castell wrth ichi ymuno a\u0302 thaith ysbrydion dywysedig. Bydd ein tywysydd deallus yn adrodd straeon am ysbrydion, bwganod a digwyddiadau iasoer a brofwyd yn y Castell."}, {"text_idx": "#000088", "text": "Ni roddir ad-daliadau. Gwisgwch ddillad cynnes / sy\u2019n dal dw\u0302r, dewch a\u0302 thortsh. Dylech gyrraedd 10 munud cyn yr amser dechrau."}, {"text_idx": "#000089", "text": "Taith o\u2019r Castell yn y Gwyll"}, {"text_idx": "#000091", "text": "Mwynhewch daith dywysedig o amgylch y Castell wedi iddo gau am y dydd. Dysgwch am ei esblygiad o gaer Geltaidd i amddiffynfa Ganoloesol, cadarnle Tuduraidd ac yn olaf blasty Elisabethaidd, a sut gafodd ei hanes ei ffurfio gan drigolion anfad a lliwgar."}, {"text_idx": "#000092", "text": "Sherwood: The Adventures of Robin Hood"}, {"text_idx": "#000094", "text": "Drysau\u2019n agor 5.45pm, Sioe yn dechrau 6.30pm"}, {"text_idx": "#000095", "text": "Mae cwmni Red Herring Theatre yn dychwelyd i Gastell Caeriw gyda sioe\u2019n llawn cyffro, chwerthin, ymladdfeydd cleddyfa, a chymeriadau anfarwol fel John Bach, y Brawd Tuck, a\u2019r Forwyn Farian. Mae Sherwood: The Adventures of Robin Hood yn adrodd stori fytholwyrdd arwr y werin sy\u2019n herio\u2019r rheini sydd mewn grym. Mae\u2019r stori deuluol gyffrous hon yn berffaith ar gyfer noson o haf. Felly dewch a\u0302\u2019ch picnic a byddwch yn barod i osgoi ambell i ffon ddwybig \u2013 fyddwch chi ddim am golli eiliad o\u2019r hwyl herfeiddiol!"}, {"text_idx": "#000096", "text": "Argymhellir ar gyfer 5+ oed"}, {"text_idx": "#000097", "text": "Dewch a\u0302 blanced neu gadair cefn isel, mae croeso i bicnics, bydd diodydd twym a hufen ia\u0302 ar gael."}, {"text_idx": "#000098", "text": "Ni roddir ad-daliadau a bydd y perfformiad yn mynd ymlaen mewn tywydd gwlyb. Gwisgwch ddillad cynnes / sy\u2019n dal dw\u0302r, dewch a\u0302 thortsh."}, {"text_idx": "#000099", "text": "Drysau\u2019n agor 4.45pm, Sioe\u2019n dechrau 5.30pm"}, {"text_idx": "#000100", "text": "Fe\u2019ch gwahoddir i glicio eich sodlau a dawnsio i lawr yr heol brics melyn wrth i gwmni Immersion Theatre gyflwyno addasiad newydd sbon o The Wizard of Oz, sioe hudol i\u2019r teulu cyfan sy\u2019n sicr o\u2019ch cael yn eich dyblau o\u2019r dechrau i\u2019r diwedd!"}, {"text_idx": "#000101", "text": "Ymunwch a\u0302 Dorothy ar ei thaith i\u2019r Ddinas Emrallt wrth iddi hi a\u2019i chyfeillion cywir: y bwgan brain twp ond eofn, y llew llwfr, a\u2019r dyn tun digalon (yn llythrennol!), lywio eu ffordd trwy wlad hudol i chwilio am y nerthol a\u2019r rhyfeddol Ddewin yr Oz. Mae Gwrach Gas y Gorllewin yn benderfynol o\u2019u hatal doed a ddel, a fydd ysbryd cyfeillgarwch yn trechu\u2019r drygionus?"}, {"text_idx": "#000102", "text": "Gyda digonedd o ryngweithio cynulleidfaol, gwisgoedd gwych, sgript wreiddiol, a llawer o chwerthin, mae\u2019n sicr y bydd y fersiwn newydd hon yn eich cael ar eich traed i floeddio, clapio a chanu gyda\u2019r casgliad o ganeuon newydd wrth i gwmni Immersion Theatre gyflwyno gwledd wych i\u2019r teulu oll."}, {"text_idx": "#000104", "text": "Drysau\u2019n agor 4.45pm, sioe\u2019n dechrau am 5.30pm."}, {"text_idx": "#000105", "text": "Wedi ei ysgrifennu gan un o awduron plant mwyaf poblogaidd y DU \u2013 David Walliams, mae \u201cBad Dad\u201d yn dilyn Frank a\u2019i dad Gilbert wrth iddynt wneud eu gorau i ddianc rhag crafangau\u2019r arch-droseddwr lleol a chlirio enw Gilbert."}, {"text_idx": "#000106", "text": "Nid oedd tad Frank, sef Gilbert, yn cael ei ystyried yn droseddwr erioed. I ddweud y gwir, i Frank a\u2019r bobl leol fe oedd \u2018brenin chwedlonol y trac\u2019, Gilbert y Gwych. Hynny yw, tan i ddamwain ddifrifol roi stop i\u2019w ddyddiau rasio. Ac yntau\u2019n teimlo fel ei fod wedi mynd o \u2018arwr i adfyd\u2019, mae tad Frank yn cael ei hudo gan atyniad tywyll bywyd fel gyrrwr dianc."}, {"text_idx": "#000107", "text": "Mae\u2019r stori dwymgalon hon yn dilyn uchafbwyntiau ac isafbwyntiau perthynas tad a mab wrth iddynt lywio eu ffordd trwy fyd yn llawn troseddau, cyrsiau ceir a charcharorion!"}, {"text_idx": "#000108", "text": "Argymhellir ar gyfer 7+ oed."}, {"text_idx": "#000109", "text": "Dewch a\u0302 blanced neu gadair cefn isel. Bydd diodydd twym a hufen ia\u0302 ar gael."}, {"text_idx": "#000110", "text": "Camwch yn o\u0302l mewn amser a chyfnewid eich addunedau yn lleoliad hanesyddol Castell Caeriw"}, {"text_idx": "#000111", "text": "Archebwch docynnau ar gyfer digwyddiadau min nos yng Nghastell Caeriw, gan gynnwys perfformiadau Theatr Awyr Agored a theithiau o'r Castell gyda'r nos..."}, {"text_idx": "#000112", "text": "Mae yna ystod eang o luniaeth ar gael o Ystafell De Nest i amrywiaeth o ddiodydd oer, byrbrydau yn ogystal a\u0302 siopau\u2019r Castell a\u2019r Felin."}, {"text_idx": "#000113", "text": "Ymweliadau Ysgolion i Gastell Caeriw"}, {"text_idx": "#000114", "text": "Mae Caeriw yn croesawu grwpiau ysgol drwy gydol y flwyddyn, gan gyflwyno blasau, arogleuon a golygfeydd bywyd mewn castell i blant."}, {"text_idx": "#000117", "text": "Mae cwcis dadansoddeg yn cael eu defnyddio i ddeall sut mae ymwelwyr yn rhyngweithio a\u0302\u2019r wefan. Mae\u2019r cwcis hyn yn helpu i ddarparu gwybodaeth am fetrigau nifer yr ymwelwyr, cyfradd sboncio, ffynhonnell y traffig, ac ati."}, {"text_idx": "#000118", "text": "Mae cwcis hysbysebion yn cael eu defnyddio i ddarparu hysbysebion ac ymgyrchoedd marchnata perthnasol i ymwelwyr. Mae\u2019r cwcis hyn yn olrhain ymwelwyr ar draws gwefannau ac yn casglu gwybodaeth i ddarparu hysbysebion wedi\u2019u haddasu."}, {"text_idx": "#000119", "text": "Mae cwcis swyddogaethol yn helpu i gyflawni rhai swyddogaethau fel rhannu cynnwys y wefan ar lwyfannau cyfryngau cymdeithasol, casglu adborth, a nodweddion trydydd parti eraill."}]